[{"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Fejsbuko forigis ukrainajn porregistarajn kaj opoziciajn retojn pro \u201ckunordigita neau\u0306tentika konduto\u201d"}, {"text_idx": "#000006", "text": "Fejsbuko trovis kunordigitajn influo-kampanjojn, ligitajn al ukrainaj porregistaraj kaj opoziciaj politikistoj. Bildo de Pete Linforth el Pixabay."}, {"text_idx": "#000007", "text": "En raporto afis\u0302ita la 6-an de majo Fejsbuko diris ke g\u0302i forigis du retojn de kontoj, kiuj celis ukrainajn uzantojn pro \u201ckunordigita neau\u0306tentika konduto\u201d \u2013 termino, kiun la platformo uzas por kontoj kreitaj por partopreno en kunordigita manipulado de publika opinio au\u0306 por disvastigo de misinformoj. Kaj kio estas la scivoliga parto de la afero? Unu el la grupoj havis rilatojn kun la partio reganta en Ukrainio Sluha Narodu (Servisto de la Popolo)."}, {"text_idx": "#000008", "text": "Ukrainio ne estas novulo en manipulado de sociaj retoj: botoj, verkado de partiecaj menditaj komentoj kvazau\u0306 tiuj de senpartiaj uzantoj, kunordigita blokado de kontoj kaj falsaj kontoj c\u0302eestas en g\u0302ia interreta medio. Kvankam oni diras ke la plej suspektinda agado originas de eksterlande (enketado de Global Voices trovis botajn kontojn kaj falsajn retejojn ligitajn al Rusio), la enlandaj politikaj ludantoj ankau\u0306 c\u0302iam pli konkurencas pri interreta influo."}, {"text_idx": "#000009", "text": "Lau\u0306 raporto afis\u0302ita en 2019 pri la antau\u0306tempa parlamenta baloto en Ukrainio kaj verkita de OPORA, reto monitoranta civilajn rajtojn kaj balotojn, interreta politika reklamo estis uzata de c\u0302iuj politikaj partioj, kiuj sume elspezis tiucele c\u0302irkau\u0306 1,8 milionojn da dolaroj por reklamo en Fejsbuko. Kvankam ukraina balota leg\u0302aro ne reguligas la interretan politikan reklamon, tiuj c\u0302i materialoj subig\u0302as al specifaj reguloj de Fejsbuko kaj estas oficiale stokitaj en la Librejo de Politika Reklamo de tiu c\u0302i platformo. Tio ebligis al esploristoj de OPORA analizi la reklamon kaj taksi la elspezojn de la partio por interreta PR."}, {"text_idx": "#000010", "text": "Krom politika reklamo, tamen ekspertoj sugestas ke la ukraina politika socimedia spaco estas plena je \u201cnigra PR\u201d kaj emocie s\u0302arg\u0302itaj orkestritaj komento-kampanjoj. Identigi ilin estas sufic\u0302e komplika afero, c\u0302ar ili ne subig\u0302as al la samaj postuloj pri travidebleco kiel kutima politika reklamo. Pro tio oficiala rimarko fare de Fejsbuko kaj aliaj platformoj pri tiaj aktivadoj estas grava."}, {"text_idx": "#000011", "text": "En sia raporto Fejsbuko indikis ke g\u0302i forigis du malsamajn retojn de kontoj, kiuj partoprenis en kunordigita neau\u0306tentika konduto. La unua konsistis el \u201c105 Fejsbuk-kontoj, 24 pag\u0302oj kaj kvin Instagram-kontoj, kiuj originis el Ukrainio kaj celis g\u0302in\u201d. Fejsbuko diris ke la suspektinda aktivado altiris g\u0302ian atenton dum enketado de Bukvi, sendependa novaj\u0302retejo en Ukrainio."}, {"text_idx": "#000012", "text": "La homoj kiuj gvidis la reton kombinis falsajn kaj au\u0306tentikajn kontojn por kundividi miksaj\u0302on de lau\u0306leg\u0302aj novaj\u0302oj kaj sian propran enhavon kun siaj 23 000 abonantoj kaj ankau\u0306 administris pag\u0302ojn, kiuj aspektis kiel novaj\u0302pag\u0302oj por liveri vizitantojn al retejoj prezentitaj kiel lau\u0306leg\u0302aj amaskomunikiloj. Kvankam la homoj malantau\u0306 tiu c\u0302i aktivado klopodis kas\u0302i siajn identecojn kaj la kunordigitecon de agado, enketado de Fejsbuko trovis ligojn al personoj asociitaj kun Sluha Narodu (Servisto de la Popolo), la reganta politika partio en Ukrainio, de kiu elektig\u0302is prezidanto Zelenskij kaj kies nomo spegulas la televidserion kiu lin famigis."}, {"text_idx": "#000013", "text": "The people behind this activity posted in Ukrainian and Russian about news and other topics like corruption; politics; automotive industry; satiric content about COVID-19; supportive commentary about the Sluha Narodu party and the current Ukrainian government; and criticism of opposition parties and politicians including former president Poroshenko and the mayor of Kyiv, Vitali Klitschko."}, {"text_idx": "#000014", "text": "La homoj malantau\u0306 tiu c\u0302i aktivado afis\u0302is en la ukraina kaj rusa pri novaj\u0302oj kaj aliaj temoj kiel korupto; politiko; au\u0306tomobila industrio; satira enhavo pri KOVIM-19; subtenaj komentoj pri Sluha Narodu kaj la nuna ukraina registaro; kaj kritiko de opoziciaj partioj kaj politikistoj, inkluzive eks-prezidanton Poros\u0302enko kaj la urbestron de Kievo Vitalij Klic\u0302ko."}, {"text_idx": "#000015", "text": "Ekzemplo de enhavo kundividita de la konta reto ligita al la ukraina partio Sluha Narodu. Bildo: materialoj por gazetaro prezentitaj de Fejsbuko."}, {"text_idx": "#000016", "text": "Alia rimarkinde pli granda grupo de kontoj estis identigita kaj forigita de Fejsbuko lau\u0306 sugesto de FBI. Sume 447 Fejsbuk-kontoj, 363 pag\u0302oj, 35 grupoj (sekvitaj de 2,37 milionoj da homoj) kaj 29 Instagram-kontoj (kun malpli ol 30 000 sekvantoj) kiuj originis el Ukrainio kaj celis g\u0302in estis forigitaj. La kontoj ankau\u0306 elspezis c\u0302irkau\u0306 0,5 milionon da dolaroj por reklamo c\u0302e Fejsbuko promocianta iliajn afis\u0302ojn."}, {"text_idx": "#000017", "text": "Enketado de Fejsbuko atribuis tiun c\u0302i reton al \u201centoj kaj personoj kontrau\u0306 kiuj ekde januaro 2021 validas sankcioj de la Usona Departemento de la Trezorejo\u201d \u2014 temas pri la politikistoj Andrij Derkac\u0302 kaj Petro J\u0302uravel, pri amaskomunikilaj kompanioj ligitaj al la trafita de la sankcioj Begemot Media, kaj pri politikaj konsilantoj asociitaj kun du aliaj politikistoj: Volodimir Grojsman kaj Oleg Kulinic\u0302."}, {"text_idx": "#000018", "text": "Dum Derkac\u0302 kaj aliaj estis trafitaj de sankcioj pro supozita enmiksig\u0302o je usona baloto, ilia aktivado c\u0302e Fejsbuko c\u0302i-foje estas fokusita sole je ukraina uzantaro kaj temoj kaj estis parto de pli larg\u0302a \u201coperaco de falsa influo\u201d involvinta diversajn socimediajn platformojn kaj retejojn."}, {"text_idx": "#000019", "text": "They built a ready-made network of seemingly independent media websites and social media assets that worked to promote content favorable to the three politicians and their political groups, while also engaging in similar behavior in support of other political actors across the entire political spectrum, likely for hire. This included competing political parties in Ukraine. The operation posted consistently anti-Russia content."}, {"text_idx": "#000020", "text": "Ili konstruas pretan reton de s\u0302ajne sendependaj retejoj kaj socimediaj resursoj kiu laboras por promocii enhavon favoran al la tri politikistoj kaj iliaj politikaj grupoj, dume ankau\u0306 partoprenante en simila konduto subtene al aliaj politikaj agantoj tra la tuta politika spektro, plej vers\u0302ajne lau\u0306mende. Tio inkluzivas konkurantajn politikajn partiojn en Ukrainio. La operaco sinsekve afis\u0302is kontrau\u0306-rusian enhavon."}, {"text_idx": "#000022", "text": "First, structure. Three teams, each linked with a different politician, but all working together to mislead people. They didn\u2019t just promote \u201ctheir\u201d politicians, but other ones too, even competitors."}, {"text_idx": "#000023", "text": "Du strangaj aferoj je tiu c\u0302i operaco. Unue strukturo. Tri teamoj, c\u0302iu ligita al malsama politikisto, sed c\u0302iuj laborantaj kune por misgvidi homojn. Ili promociis ne nur \u201csiajn\u201d politikistojn, sed ankau\u0306 aliajn, ec\u0302 konkurantajn."}, {"text_idx": "#000024", "text": "The other odd thing was its anti-Russia content."}, {"text_idx": "#000026", "text": "La alia stranga afero estis g\u0302ia kontrau\u0306-rusia enhavo."}, {"text_idx": "#000027", "text": "Sinsekva tamburado de artikoloj kaj memeoj \u2014 plejparto de ili kopiitaj de aliaj lokoj, kiel tiu c\u0302i kopio de @bobscartoons. /rYOM770Vxf"}, {"text_idx": "#000028", "text": "Ben Nimmo, gvidanto de Enketado de Minacoj forme de Influo-Operacoj c\u0302e Fejsbuko, rimarkigis en la raporto ke Ukrainio estas \u201cinter la c\u0302efaj resursoj\u201d de kunordigita neau\u0306tentika aktivado, kiun la platformo identigis kaj forigis en lastaj jaroj kaj ke \u201cla granda plimulto de mensogaj kampanjoj\u201d celis lokan uzantaron. Nimmo opinias ke tio sendas signalon pri maltrankviliga evoluo de \u201cla kreskanta industrio de tio, kion ni nomas lau\u0306mendaj influo-kampanjoj, kiuj proponas amaskomunikilajn kaj socimediajn servojn, involvante neau\u0306tentikajn aktivadojn kaj mensogajn troigojn tra Interreto\u201d."}, {"text_idx": "#000029", "text": "Samtempe Nimmo diris ke Fejsbuko rekonas la rolon de neregistaraj organizaj\u0302oj kaj sendependaj enket-raportistoj en Ukrainio, \u201ckiuj dau\u0306rigas malkovradon kaj raportadon de tiuj mensogaj kampanjoj\u201d kaj sugestis ke estus bone pritaksi la influon de tiuj c\u0302i publikaj enmiksig\u0302oj kaj scii, c\u0302u tiuj influo-kampanjoj sukcesis au\u0306 fiaskis."}, {"text_idx": "#000030", "text": "C\u0302i tiu artikolo venas de GV Advocacy, projekto de Global Voices kun g\u0302ia propra retejo por defendi liberan parolon kaj kontrau\u0306batali cenzuron en Interreto. \u00b7 C\u0302iuj artikoloj"}, {"text_idx": "#000031", "text": "Civitanaj komunikilojElektadoKomunikiloj kaj j\u0302urnalismoPolitikoGV Advocacy"}, {"text_idx": "#000036", "text": "Kiel kurdlingvaj dividoj malhelpas aliron al informoj"}, {"text_idx": "#000040", "text": "Aboni komentojn de c\u0302i tiu artikolo per retpos\u0302to"}, {"text_idx": "#000041", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000043", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]